വൈദ്യുതി നിയമ ദേദഗതി പിന്വലിക്കണമെന്ന് കേരളം നിയമസഭ പ്രമേയം പാസാക്കിയത് ഐകകണ്ഠ്യേന തിരുവനന്തപുരം: കേന്ദ്ര വൈദ്യുതി നിയമ ഭേദഗതി പിന്വലിക്കണമെന്ന് നിയമസഭ കേന്ദ്ര സര്ക്കാറിനോട് ആവശ്യപ്പെട്ടു. വൈദ്യുതി മേഖലയില് സംസ്ഥാനങ്ങളുടെ തീരുമാന അവകാശം ഇല്ലാതാക്കി നിയന്ത്രണം പൂര്ണമായി കേന്ദ്രത്തില് നിക്ഷിപ്തമാക്കുന്ന സമീപനമാണ് േഭദഗതി മുന്നോട്ടുവെക്കുന്നത്.രാജ്യത്തെ ഫെഡറല് ഭരണ തത്വങ്ങള്െക്കതിരാണ് ഇൗ നീക്കം. വൈദ്യുതി മേഖല സംബന്ധിച്ച് തീരുമാനമെടുക്കാന് സംസ്ഥാന അധികാരം കവരുന്നത് ഫെഡറല് ഘടനയുടെ അടിസ്ഥാനത്തെ ദുര്ബലപ്പെടുത്തുമെന്നും നിയമസഭ പാസാക്കിയ പ്രേമയം ചൂണ്ടിക്കാട്ടി. ചട്ടം 118 പ്രകാരം മന്ത്രി കെ. കൃഷ്ണന്കുട്ടി അവതരിപ്പിച്ച പ്രമേയം െഎകകണ്ഠ്യേന നിയമസഭ പാസാക്കി. പുതിയ നിയമഭേദഗതി നിര്ദേശം വൈദ്യുതി മേഖലയുടെ തകര്ച്ചക്ക് കാരണമാകുമെന്ന് പ്രമേയം ചൂണ്ടിക്കാട്ടി. സാധാരണക്കാര്ക്ക് വൈദ്യുതി അപ്രാപ്യമാക്കും. സംസ്ഥാന െറഗുലേറ്ററി കമീഷനുകെള നിയന്ത്രിക്കാനും നിര്ദേശം നല്കാനും കേന്ദ്രത്തിന് അധികാരം ലഭിക്കും. വൈദ്യുതി നിരക്കുകള് നിശ്ചയിക്കുന്നതില് അടക്കം കേന്ദ്ര നിര്ദേശം ബാധകമാകും. സംസ്ഥാനത്ത് െറഗുലേറ്ററി കമീഷന് പ്രവര്ത്തനക്ഷമമല്ലെങ്കില് മറ്റ് സംസ്ഥാന കമീഷനിലേക്ക് അത് നിക്ഷിപ്തമാക്കാന് കേന്ദ്രത്തിന് അധികാരമുണ്ട്്. അക്ഷയ ഉൗര്ജ വികസനത്തിലും കേന്ദ്ര നിയന്ത്രണംവരും. വൈദ്യുതി വിതരണ മേഖലയില് ലൈസന്സ് ആവശ്യമില്ലെന്ന വ്യവസ്ഥ സര്ക്കാറിനോ റെഗുലേറ്ററി കമീഷനോ നിയന്ത്രണമില്ലാത്ത സ്വകാര്യ കമ്ബനികള്ക്ക് കടന്നുവരാന് വഴിയൊരുക്കും.